જર્મનીનો કાર્નિવલ માણસ કેટલા રૂપ લઈ શકે છે? સામાન્ય રીતે તો આપણે સ્નેહવશ મમ્મા, પાપા, અંકલ અને આંટીઓ, પુત્ર અને પુત્રીઓનાં રૂપમાં ફેરવાઇ જઈએ છીએ. ફેબ્રુઆરી મહિના ની આ છેલ્લી તારીખોમાં રાઈનને કિનારે વસેલા નગરોમાં પ્રકૃતિ, બુક્સ, વિજ્ઞાન અને કલ્પનાનાં તમામ પાત્રો આજે કાર્નિવલના રૂપમાં મ્હાલી રહ્યાં છે અને તેમના હુડંગનો શોર અને તેની અસર ચારે તરફ દેખાઈ રહ્યો છે. જર્મનીમાં સૌથી મોટા કાર્નિવલ જે શહેરોમાં થાય છે તે છે કોલોન અને બૉન. આ બંને શહેરોમાં લાખો લોકો ભાગ લે છે. કાર્નિવલના સમયમાં આ બે શહેરની એક ખાસ સ્ટ્રીટમાં મોડી સવારથી સાંજે ૪ વાગ્યાં સુધી જુલૂસ અને ઝાંખીઓ નીકળે છે, ત્યારે સ્ટ્રીટની આજુબાજુ ઊભેલા લોકો “કેમેલો કેમેલો” બોલતાં સ્વાગત કરે છે. આ જુલૂસનું આયોજન શહેરનાં અલગ અલગ સરકારી વિભાગો અને પ્રાઈવેટ કંપનીઓ તરફથી નીકળે છે. આ ફેસ્ટિવલમાં ૩૦૦ થી ૫૦૦ ટન ચોક્લેટ્સનો અને અન્ય નાની નાની વસ્તુઓનો (કિચન એસેસરીઝ, સ્ટુડન્ટ્સ આઈટમ્સ (બુક્સ, પેન, સ્ક્રેચપેન વગેરે ), બે વર્ષની ઉમર સુધીના બાળકો માટે નેપી, કપડાં વગેરેનો ઉપયોગ થાય છે. આ ઉત્સવ કોઈ ધાર્મિક પરંપરાને કારણે નહીં પણ કોઈ યુરોપીયન સ્થાનિક પરંપરાને કારણે ઉજવવામાં આવે છે, ઉપરાંત રાઈનનાં કિનારા ને છોડીને જર્મનીનાં અન્ય શહેરોમાં આટલી ધૂમધામ હોતી નથી, બસ રાઈન કિનારો જ છે જે વિવિધ રંગમાં એટલો રંગાઈ જાય છે કે ફેબ્રુઆરીના છેલ્લી છેલ્લી તારીખોમાં બધાં જ ધંધાપાણીથી ભરેલી માર્કેટ ઠપ્પ પડી જાય છે. આ કાર્નિવલના અસંખ્ય પ્રેક્ષક ગણોમાં આજે મારી યે હાજરી છે. તેથી આ પળોને અહીં મૂકી રહી છું.